
Arkivref.:

GJENNOMFØRING AV IT-STRATEGI 2001-2003 FOR UNIVERSITETET I TROMSØ 

1.  Bakgrunn

Universitetet i Tromsø har tradisjonelt vært en organisasjon som har hatt preg av å være svært desentralisert i ansvars- og arbeidsoppgavene. Innenfor IT-området har det derfor vært stor lokal råderett mht å etablere løsninger og valg av teknologi. Hver enhet har i stor grad selv etablert alle områder innenfor informasjonsteknologien – fra den enkelte kontorarbeidsplass til maskinhaller – uten noen form for sentral koordinering. Dette har ført til at kvaliteten, sikkerheten, kapasiteten og stabiliteten på tjenestene har vært svært varierende på de ulike enhetene

Begrunnelsen for at arbeidet med en IT-strategi for Universitetet ble igangsatt ligger i hovedsak her. I IT-strategien ble det valgt å samkjøre de basale IT-funksjonene for å oppnå følgende effekter:

1. En bedre og jevnere kvalitet på tjenestene. Hovedmålet er å øke funksjonaliteten, stabiliteten, sikkerheten og kapasiteten på IT-området på hele Universitetet. Dette gjøres ved å standardisere IT-driften, samt å legge opp til en klarere ansvarsfordeling mellom sentral og lokal IT. Det betyr at hver enhet skal sørge for best mulig bruk og utnyttelse av IT innen forskning og undervisning, mens den sentrale IT-avdelingen skal etablere den felles plattform som IT-funksjonene skal baseres på.

2. Besparelser i form av ressursbruk ved at oppgaver som utføres både på sentral og lokal IT vurderes og tillegges den mest optimale enheten mht kvalitet, stabilitet og sikkerhet.

Høsten 2000 ble det i styresak S 152-00 vedtatt en ny IT-strategi for Universitetet i Tromsø som skulle gå over 3 år fra 2001 til og med 2003 (se vedtak vedlegg 1). 

I vedtaket ble det besluttet at IT-rådet i henhold til den vedtatte strategien og styrets drøftinger
 skulle legge fram forslag til konkretisering av organisering og funksjonsområder.

IT-rådet foreslo for Universitetsstyret i sak IT 9-01 at IT-strategimidlene skulle fordeles til tre hovedområder: 1) oppbygging av infrastruktur, 2) sentralisering av driftsløsninger og 3) kompetanseoppbygging. Dette ble vedtatt i styresak S 72-01.

Følgende tiltak skulle inngå innenfor hvert område:

1. Oppbygging av infrastruktur

· Studentbyer på nett

· Oppgradering av stamnettet

· Oppgradering av fakultetsnettet

· Videreføring av student-IT

2. Sentralisering av driftsløsninger

· Felles skrivebordsverktøy

· Sentralisert drift av tjenester 

· Sikkerhetstiltak

· Sentralisert drift av vevtjenester og vevpubliseringsvektøy 

· Tilgjengeliggjøring av administrative systemer via webgrensesnitt 

· Classfronter

3.   Kompetanseoppbygging

· Kompetanseutvikling for ansatte og studenter

· Etablering av kompetanseressurser

I perioden 2001 til 2003 har det vært bevilget følgende midler til IT-strategien: i 2001 4 mill kr, i 2002 6 mill kr og i 2003 6 mill kr. 

Vi vil i det følgende gi en kort oversikt over gjennomføringen av de enkelte tiltakene og si litt om hvilken effekt disse har hatt for kvaliteten på IT-området. På nåværende tidspunkt er det noe vanskelig å gi en full rapport om hvilke effekter IT-strategien har medført fordi alle tiltakene ikke er fullt rullet ut og noen er ennå i en utviklingsfase.

2.  Gjennomføring av IT-strategien

Som nevnt ovenfor er det forventet at IT-strategien skal medføre en bedre og jevnere kvalitet på tjenestene med det formål å øke funksjonaliteten, stabiliteten, sikkerheten og kapasiteten på IT-området. I tillegg skal den også føre til besparelser i form av ressursbruk ved at oppgaver som både utføres av sentral og lokal IT skal tillegges den enheten som ivaretar kvalitet, stabilitet og sikkerhet på en mest mulig optimal måte.

2.1. Oppbygging av infrastruktur

· Studentbyer på nett: Dette prosjektet er nært tilknyttet Student-IT og Regjeringens mål om å ha en døgnåpen forvaltning. Prosjektet startet ved at Storelva og Ørndalen studentbyer ble tilknyttet nett gjennom radioforbindelser. Noe av argumentasjonen for å knytte nettopp disse to studentbyene til nett var at det skulle bli mer attraktivt for studentene å bo der. I år startet utbyggingen av fiberringen på Tromsøya. I dette prosjektet er det valgt traseer som ligger nærmest mulig studentbyene slik at man på en enkel måte kan koble disse til ringen. Fiberringen er et samarbeidsprosjekt mellom Universitetssykehuset, Tromsø kommune, Troms fylkeskommune, Uninett, Universitetet og  Høgskolen. Når det gjelder kostnadene i forbindelse med tilknytning av studentbyene på nett skal Universitetet og Høgskolen ha ansvaret for kostnadene med å fremføre nett til studentbyene
, mens Samskipnaden skal ha ansvaret for kostnaden med å kable studentboligene. Dette arbeidet er kommet godt i gang – allerede er Elverhøy, Mortensnes og Prestvannet koblet til, mens Øvre Breivang, Åsgård, Forhåpningen og Storskogåsen vil bli koblet til i 2004. Videre vil Stakkevollan, Ørndalen og Storelva bli koblet til i 2005. Effekten av dette vil være at studentene har internettoppkobling både på Universitetet/Høgskolen og i sin studentbolig. Dette vil igjen føre til en bedring i læringssituasjonen ved at de til enhver tid har tilgang på internett og felles student-IT ressurser. Dette setter imidlertid økte krav til oppetid og sikkerhet.

· Oppgradering av stamnettet: Oppgraderingen av stamnettet ble igangsatt fordi sentrale deler av nettet var basert på utstyr som var utfaset fra leverandørene. I tillegg var det et stadig økende krav til kapasitet, sikkerhet, stabilitet, mobilitet og tilgang til nye tjenester. Oppgraderingen er nå så godt som ferdigstilt og har gått over i en drifts- og vedlikeholdsfase.

· Oppgradering av fakultetsnett: Det desentraliserte ansvaret på IT-området medførte at forskjellige enheter hadde forskjellige løsninger på nettsiden. Dette førte til problemer med ulikt sikkerhetsnivå, ulik kapasitet, risiko for redusert stabilitet, komplisert drift, ulik funksjonalitet og økt ressursbruk. Derfor ble det satset på en strukturert kabling i alle bygg. Det er foretatt oppgradering av kablingen i følgende bygg og IT-avdelingen har overtatt ansvaret for nettet: Gjennomgangsbygget, Museet, UB, NFH, Hum.fak., Sv-fak. og Avdeling for arktisk biologi. Kablingen er finansiert med midler fra de enkelte enhetene. IT-strategibevilgningen har finansiert lønn til to stillinger som har hatt ansvaret for planlegging og iverksetting av kabling, samt en del utstyr som står ute på de enkelte byggene. Det bygget som gjenstår på campus er MH-bygget på grunn av størrelsen og den teknologi som ble valgt i utgangspunktet. Bygget vil bli ferdigstilt i løpet av noen år forutsatt fortsatt finansiering fra Med.fak.

· Videreføring av student-IT: I 1996 konkluderte Fallmyr-utvalget med at deler av studentenes IKT-tjenester burde sentraliseres. Dette ble gjort og har medført en forenkling i bruker-administrasjon og gitt studentene en mer uniform tilgang til universitetsnettet ved at de har fått tilgang til basistjenestene fil/print/web/mail. Student-IT prosjektet på IT-avd. har ansvaret for drift av PC-stuene på UB. Men drift av PC-stuer skjer også i regi av enhetene. Tabellen nedenfor viser tilstrømming av studentbrukere fra desember 1999 til november 2003.

2.2.  Sentralisering av driftsløsninger

· Felles skrivebordverktøy: I forbindelse med IT-strategien ble det fremmet et forslag om å standardisere på et sett skrivebordsverktøy begrunnet ut fra effektivitetsmessige og opplæringsmessige gevinster. Standarden ble Microsoft Office selv om ikke alle benyttet dette verktøyet. I tillegg ble det vedtatt at lisensen for MicroSoft-produkter finansieres over Universitetets fellesutgifter. Dette har vist seg å være kostnadseffektivt og fått flere til å benytte den felles standarden.
· Sentralisert drift av tjenester: Som et ledd i å effektivisere drift av IT-tjenestene og frigjøre ressurser lokalt er det opprettet en Application Service Provider (ASP). Dette er en løsning hvor driftsansvaret for tjenester flyttes fra lokalt til sentralt nivå. Gjennom ASP kan det etableres sikrere og mer stabile og bedre tjenester ved en sentral drift enn når de samme tjenestene etableres på lokalt nivå. Dette er tjenester som e-post, operativsystemer, filtjenester, sikkerhetskopi og skrivebordverktøy. Det er etablert en tre-nivå tjeneste som i utgangspunktet er tilgjengelig for alle ansatte ved Universitetet. Nivåene går fra

1. Basale tjenester som backup, filtjeneste, exchange, web-server, antivirus, brukeradministrasjon og lignende til

2. Desktop til ansatte basert på Citrix Metaframe hvor all administrativ programvare (regnskap, arkiv, studentsystem) kontorstøtte (Office m.fl.) og annen felles programvare, til

3. Full drift av de ansattes kontor-Pc’er.

På nåværende tidspunkt er det ca 1200 brukere inne på nivå 1 og 100 brukere inne på nivå 2. Etter hvert som tjenesten blir tatt i bruk over hele campus, vil den være avhengig av at løsninger som brukeradministrativt system (BAS) og felles helpdesk etableres. Det arbeides for tiden med begge for å etablere felles tjenester for alle ansatte på Universitetet. BAS vil bidra til å sikre en automatisert oppdatering av brukerdatabasen, og felles helpdesk vil gi brukerne en kvalitetsmessig god førstelinjesupport. I omleggingsfasen fra lokal til sentral drift har det vært en del ustablilitet i tjenesten, men det arbeides mot en stabil og god tjeneste for alle brukere. Tabellen viser oppbyggningstakten for nivå 1 i form av brukere i perioden 2001 – 2004.

· Sikkerhetstiltak: I den siste tiden har det vært et økende fokus på spam, virus, ormer og datainnbrudd, og ved Universitetet har vi også merket dette som et økende problem. Så langt har vi ikke vært like hardt rammet som de sørnorske universitetetene. En viktig årsak til dette er at Universitetet gjennom IT-strategimidlene har satset på et eget sikkerhetsteam (CSIRT) som har innført en rekke tiltak for å forbedre sikkerhetsnivået på sentrale tjenester, samt bistå enhetene når sikkerhetsbrudd skjer. Sikkerhetsteamet oppdager svært ofte innbrudd og infiserte maskiner før enhetene selv er klar over problemet. Dette gjør at man kan håndtere problemene før de sprer seg til andre deler av installasjonen. I det videre arbeidet for å sikre tjenester og maskiner må det utarbeides en sikkerhetspolicy, samt en avklaring mht hvilken myndighet som tillegges sikkerhetsteamet.
· Sentralisert drift av vevtjenester og vevpubliseringsverktøy (WebSim): For å ivareta en bedre sikkerhet og mer ressursbesparende drift ble det vedtatt i IT-strategien å sentralisere driften av vevtjenerne. Universitetet har ca 100 vevtjenere og har per i dag overtatt ansvaret for ca xx.  Arbeidet med et felles vevpubliseringsverktøy for hele Universitetet ble igangsatt for å få til en mer homogen og helthetlig presentasjon av organisasjonen på nettet. Dette har vært et samarbeidsprosjekt mellom Informasjonsavdelingen og IT-avdelingen, hvor Informasjonsavdelingen har systemeieransvar, mens IT-avdelingen har utviklings- og driftsansvaret. Systemet har vært under utvikling i 2 år og de fleste av Universitetets enheter har tatt det i bruk. Det er delte meninger om hvilken effekt systemet har hatt; enkelte mener at det er bra at det er kommet et felles system for vevpublisering. Andre igjen mener at systemet er tungvindt i bruk og at det er sårbart fordi det utvikles og vedlikeholdes av en person uten tilsettingsforhold til Universitetet. Det blir derfor fremhevet at man i utgangspunktet burde velge å kjøpe et ferdig system som kunne tilpasses Universitetets behov. IT-avdelingen har imidlertid den senere tiden mer og mer overtatt ansvaret på utviklings- og vedlikeholdssiden nettopp på grunn av systemets sårbarhet. 
· Tilgjengeliggjøring av administrative systemer via webgrensesnitt: Bakgrunnen for tiltaket er Regjeringens mål om døgnåpen forvaltning. I tillegg får brukerne et enklere brukergrensesnitt som ligner det de er vant med fra internett i stedet for tunge og omfattende menystrukturer som krever omfattende opplæring. Fordelen med å gjøre ADB-systemene tilgjengelig via web er at nye grupper gis adgang til systemene uten å måtte kurses i bruk av disse. Så langt er studentregistrering, studiehåndboka, saksbehandlingsmodulen i arkivsystemet Doculive, økonomi- og regnskapssystemet Agresso, en del personaldata fra SLP-4 og romreserveringssystemet RomRes gjort tilgjengelig via web. 
· Classfronter: Classfronter er valgt som Universitetets nettbaserte opplæringssystem. Det er utviklet i et samarbeid mellom Fronter og Universitetet (UVETT). Verktøyet har fått en betydelig utbredelse på Universitetet både blant vitenskapelig ansatte og studenter. I utgangspunktet skulle det primært brukes i fjernundervisning, men det har også vist seg å kunne brukes i prosjekt-/problembasert læring. Driftsansvaret ble i 2002 lagt ut til leverandøren Fronter. Dette ble gjort for å sikre en mest mulig stabil tjeneste. I det videre arbeid må man bestemme hvem som skal være systemeier og utgiftene til drift bør flyttes fra IT-strategimidlene til felles sentrale tiltak. 

2.3.  Kompetanseoppbygging

· Kompetanseutvikling for ansatte og studenter: Det ble slått fast i IT-strategien at kunnskapsnivået for de ansatte var for lavt innenfor de verktøy som de benytter daglig. Personalkompetanse i gangsatte derfor Datakortopplæring for alle ansatte. Disse kursene er ikke finansiert over IT-strategien. Videre skulle det utarbeides klare planer for opplæring av studenter eller vitenskapelig ansatte mht bruk av IT i forskning og undervisning. Dette er imidlertid ikke gjort og midler fra IT-strategien er dermed heller ikke avsatt til dette formålet. 
· Etablering av kompetanseressurser: I IT-strategien ble det også fremhevet et behov for sentrale kompetanseressurser innen hhv IT og pedagogikk/didaktikk som rettet seg mot IT i formidling og forskning. IT-delen skulle rette seg mot kunnskap om teknologier knyttet til IT i undervisning, teknologier i nettverk, felles administrative systemer og IT-infrastrukturen generelt. Det skulle ses i sammenheng med oppbyggingen av et digitalt senter i Teorifagbygget. Hensikten skulle være å dels være kompetanseressurser med deltakelse i konkrete prosjekter, og dels være ressurser for de lokale ressurspersonene. Det ble vedtatt å tildele midler til en stilling på IT-avdelingen for å ivareta IT-kompetansen og en stilling på UVETT for å ivareta den pedagogiske kompetansen. Det ble tildelt midler i 2001 til en halv stilling hver. Ved både IT-avdelingen og UVETT ble det ikke tilsatt spesifikke personer, men dette skulle ivaretas av personer som allerede var på avdelingene. Dette har resultert i at tiltaket ikke er blitt ivaretatt som forutsatt. I dag er det nok tilsvarende kompetanse på begge avdelingene, men det er ikke en spesifikk person som kan brukes som ressurs for prosjekter eller av de andre enhetene på Universitetet. Videre er det flere tilsatte ved IT-avdelingen som fungerer som kompetanseressurser for enhetene på flere områder innen IT-strategien, eksempelvis innenfor ASP-prosjektet, student-IT, sikkerhet, sentralisert vevdrift og vevpubliseringsverktøy og drift av nett (studentby, stam og fakultet).
3.  Oppsummering

Som man ser av gjennomgangen er det igangsatt flere relativt store tiltak hvor hovedformålet er å sentralisere en del infrastruktur på IT-området for å få til en bedre kvalitet og mer stabile tjenester. På nåværende tidspunkt er det flere av tiltakene som er i en utviklings- og innføringsfase og man kan dermed ikke måle effekten ennå. De tiltakene som nærmest er gjennomført, som eksempelvis oppgradering av stam- og fakultetsnett ser vi allerede en god effekt av ved at nettilkoblingen er blitt atskillig mer stabil på mange enheter. Videre ser vi også en god effekt av sikkerhetsarbeidet ved at Universitetet i Tromsø ved datainnbrudd og spam har unngått å få så store implikasjoner som ved de andre universitetene i Norge. 

Utfordringen fremover for administrasjonen blir å få igangsatt de tiltakene som ennå gjenstår, øke samarbeid og kommunikasjon med enhetene og få dem til å ta de sentrale IT-tjenestene i bruk. IT-avdelingen  har som mål å fremstå som en profesjonell serviceorganisasjon overfor interne og eksterne kunder. Dette er sentrale mål og problemstillinger i det pågående arbeidet med gjennomgang av den totale IT-funksjonen på Universitetet. Man vil også her vurdere om en ny IT-strategi skal utformes.

Forslag til vedtak:

Universitetsstyret tar rapport om gjennomføring av IT-strategi 2001 – 2003 for Universitetet i Tromsø til etterretning. 

Tromsø, 1. desember 2003

	Arne Benjaminsen
	

	Universitetsdirektør
	

	
	Magnar Antonsen

	
	IT-direktør


Saksbehandler: Nina Smaadal, adm.leder

� I tillegg til forslag til tiltak og budsjettfordeling av bevilgningsramme for 2001.


� 75% for Universitetet og 25% for Høgskolen

		Oppbyggingstakt ASP pr. enhet

				SADM		MNF		MedF		JurF		SVF		HumF		NFH		TMU		Sentrene		Eksterne

		2001		30		20		0		0		0		0		0		0		0		0

		2002		170		150		600		50		0		0		0		0		60		10

		2003		170		300		600		50		50		50		160		90		60		10

		2004		170		300		600		50		230		140		160		90		60		10

				SADM		MNF		MedF		JurF		SVF		HumF		NFH		TMU		Sentrene		Eksterne

		2001		30		20		0		0		0		0		0		0		0		0

		2002		170		20		0		50		0		0		0		0		60		10

		2003		170		50		0		50		50		50		0		0		60		10

		2004		170		50		0		50		50		50		0		90		60		10

		Oppbyggingstakt ASP totalt

				Nivå 1		Nivå 2

		2001		50		50

		2002		1040		310

		2003		1540		440

		2004		1810		530

		Oppbyggingstakt ASP pr. enhet

				SADM				MNF				MedF				JurF				SVF				HumF				NFH				TMU				Sentrene				Eksterne

		2001		30		50		20		18		0		3		0		0		0		0		0		0		0		0		0		0		0		0		0		0

		2002		170		179		150		70		600		150		50		51		0		0		0		0		0		0		0		0		60		101		10		11

		2003		170				300				600				50				50				50				160				90				60				10

		2004		170				300				600				50				230				140				160				90				60				10

				SADM				MNF				MedF				JurF				SVF				HumF				NFH				TMU				Sentrene				Eksterne

		2001		30				20				0				0				0				0				0				0				0				0

		2002		170				20				0				50				0				0				0				0				60				10

		2003		170				50				0				50				50				50				0				0				60				10

		2004		170				50				0				50				50				50				0				90				60				10

				Eksterne		JurF		Sentrene		TMU		UB		HumF		NFH		SADM		SVF		MNF		MedF		Sum

		2001		0		0		1		0		0		0		0		41		0		18		3		63

		2002		11		51		55		0		89		0		0		179		0		143		125		653

		2003		19		110		72		2		116		150		41		228		21		170		205		1134

		2004		24		110		72		80		116		150		160		228		230		200		400		1770

		2005		32		110		80		90		120		150		160		228		230		300		600		2100

